**PRILOGA 3**

**P O G O D B A**

Zdravstveni dom št.: . . . . . . . . . . . . .

Izvajalec št.: . . . . . . . .

ki jo skleneta

N**AROČNIK: Zdravstveni dom Nova Gorica**, Rejčeva ulica 4, 5000 Nova Gorica,

 ki ga zastopa direktorica Petra Kokoravec, dr. med., spec. druž. med.

 Matična številka 5107148

 ID številka za DDV SI77057767

 in

**IZVAJALEC: …………………………………………………………………**,

 ki ga zastopa ………………………………

 Matična številka ……………………

 ID številka za DDV ……………………

**1. člen**

Pogodbeni stranki ugotavljata, da je naročnik na podlagi 2. odstavka 21. člena ZJN3 izvajalcu oddal javno naročilo za gradbena dela, ki so predmet te pogodbe.

**I. Predmet pogodbe**

**2. člen**

Predmet pogodba je izvedba gradbeno obrtniških del na objektu

**Zdravstveni dom Miren – Ureditev dostopa**

Natančen obseg del je razviden iz ponudbe izvajalca št. .................... z dne ....................

Izvajalec si je ogledal gradbišče in je seznanjen s pogoji in časovno razporeditvijo izvedbe del.

**II. Pogodbena vrednost**

**3. člen**

Pogodbena vrednost del iz prejšnjega člena te pogodbe je določena na osnovi ponudbe izvajalca v potrjeni in sprejeti predračunski vrednosti, ki znaša:

|  |  |  |
| --- | --- | --- |
| Vrednost del |  |  |
| DDV 22% |  |  |
| Skupaj z DDV |  |  |

Ponudba izvajalca in vse priloge, ki sestavljajo ponudbo, so sestavni del te pogodbe.

**III. Način obračunavanja**

**4. člen**

Opravljena dela bo izvajalec obračunal po enotnih cenah iz ponudbenega predračuna in po dejansko izvršenih količinah, evidentiranih in potrjenih v knjigi obračunskih izmer. Ponudbene cene so fiksne in razlik v ceni naročnik ne priznava.

Knjigo obračunskih izmer s prilogami mora izvajalec predložiti nadzoru do 25. dne v mesecu za tekoči mesec. Za morebitna, s strani naročnika naročena nepredvidena ali poznejša dela, ki so vpisana v gradbeni dnevnik in potrjena od nadzora, bosta pogodbeni stranki predhodno sklenili aneks k tej pogodbi. Vrednost nepredvidenih in poznejših del bo izračunana na podlagi ponudbe izvajalca, ki bo temeljila na popisu del in cenah iz osnovne ponudbe izvajalca. V kolikor v osnovni ponudbi ni določena cena na enoto, se za formiranje nove cene na enoto kot izhodišče uporabijo cene za podobne postavke ter cene materialov, strojev in delovne sile iz dodatka ponudbe. Nova cena se formira na enak način, kot se je formirala cena iz osnovne ponudbe z upoštevanjem morebitnih popustov.

**IV. Način plačevanja**

**5. člen**

Izvršena dela bo naročnik izvajalcu plačeval na podlagi začasnih mesečnih situacij. Izvajalec mora mesečno situacijo dostaviti naročniku najkasneje do 5. dne v mesecu za pretekli mesec.

Naročnik mora začasno mesečno situacijo potrditi v roku 10 dni od dneva prejema situacije. V kolikor se zastopnik naročnika ne strinja s posameznimi postavkami iz začasne mesečne situacije, jo potrdi samo v višini nespornega zneska, izvajalec pa mora za sporni del situacije v roku 8 dni od prejema delno potrjene situacije, naročniku izstaviti dobropis. Sporni znesek situacije naročnik in izvajalec razrešita do izdaje naslednje začasne mesečne situacije. Končni obračun za izvršena dela se opravi najkasneje v 30 dneh po izdaji "Potrdila o odpravi pomanjkljivosti". Na osnovi končnega obračuna izda izvajalec končno situacijo.

Opravljeno delo na podlagi potrjene situacije mora naročnik plačati izvajalcu najkasneje v roku 30 dni od izteka roka za potrditev situacije. V primeru zamude pri plačilu dolguje naročnik izvajalcu zakonite zamudne obresti. Za predčasno plačilo pa bo izvajalec naročniku priznal cassasconto v višini 0,05% za vsak dan predčasnega plačila.

**V. Obveznosti naročnika**

**6. člen**

Pred pričetkom izvajanja pogodbenih del mora naročnik:

1. izvajalcu izročiti izvod projektov PZI v tiskani in elektronski obliki;
2. izvajalcu zagotoviti dostop do zemljišča oz. objektov, potrebnih za izvedbo pogodbenih del;

Z izpolnitvijo pogojev iz 1. odstavka tega člena je izvajalec uveden v delo.

**VI. Obveznosti izvajalca**

**7. člen**

Izvajalec se obvezuje, da bo:

1. v roku 5 dni od sklenitve pogodbe predal nadzoru in naročniku terminski plan izvedbe del;
2. pred pričetkom izvajanja del izročil naročniku oz. odgovornemu nadzorniku vse potrebne dokumente, ki se nanašajo na izvedbo pogodbenih del;
3. najkasneje v roku 10 dni po sklenitvi te pogodbe dostavil garancijo za dobro izvedbo pogodbenih obveznosti v višini 10 % pogodbene vrednosti;
4. izvršil dela po načrtih, ki jih je predal oziroma potrdil naročnik;
5. na pisno zahtevo naročnika izvršil tudi vsa nepredvidena, poznejša in več dela;
6. izvršil pogodbena dela kvalitetno, strokovno pravilno, po sodobnih izsledkih stroke, v skladu z zakonom in veljavnimi tehničnimi predpisi, standardi, uzancami in gradbenimi normami;
7. ves čas izvajanja del ažurno vodil gradbeni dnevnik in knjigo obračunskih izmer;
8. zaradi izdelave knjige obračunskih izmer pravočasno pozval nadzor na kontrolo meritev vseh del, ki se jih kasneje ne da več meriti;
9. pred pričetkom režijskih in nepredvidenih del o tem obvestil nadzor;
10. vse spremembe pri izvedbi del morata predhodno pisno potrditi odgovorni vodja projekta in odgovorni nadzornik, izvajalec pa jih mora evidentirati in predati nadzoru (evidenca bo osnova za izdelavo PID);
11. izročil nadzorniku vsa dokazila o vgrajenih materialih in konstrukcijah;
12. na zahtevo nadzornika izdelal in dostavil tehnološke elaborate za izvajanje del po tej pogodbi,
13. nadzoru dnevno dostavljal dnevne plane del in prevzemov,
14. z ostalimi izvajalci sklenil pisni dogovor o izvajanju del, terminskem usklajevanju del, izvajanju varnostnih ukrepov na gradbišču, izvajanju ukrepov za varovanje premoženja naročnika in drugih izvajalcev ter vzdrževanja prehodnih poti v območju gradbišča in dostopov do gradbišča;
15. v primeru odstopanja stanja na gradbišču od terminskega plana, na zahtevo nadzora ažuriral terminski plan,
16. pripravil in podpisal dokazilo o zanesljivosti objekta;
17. upošteval vse zakonske določbe in določbe podzakonski aktov v Republiki Sloveniji.

**VII. Rok izvedbe, pogodbena kazen iz garancija za dobro izvedbo del**

**8. člen**

Izvajalec se obvezuje z izvajanjem del pričeti takoj po uvedbi v delo ter jih dokončati v roku 30 dni. Šteje se, da so dela dokončana, ko je podpisan zapisnik o prevzemu pogodbenih del.

**9. člen**

Če izvajalec po svoji krivdi ne bo izvršil pogodbenih del v dogovorjenem ali sporazumno podaljšanem roku, mora naročniku plačati pogodbeno kazen v višini 2 (2 promila) od končne vrednosti pogodbenih del za vsak zamujeni koledarski dan. Skupni znesek pogodbene kazni ne more presegati 10% (deset odstotkov) od končne vrednosti pogodbenih del.

Končna vrednost pogodbenih del, v smislu predhodnega člena, se ugotavlja na podlagi končne situacije. Pogodbena kazen se obračuna s končno situacijo. Naročniki in izvajalec soglašajo, da pravica zaračunati pogodbeno kazen ni pogojena z nastankom škode naročnikom. Povračilo nastale škode bodo naročniki uveljavljali po splošnih načelih odškodninske odgovornosti, neodvisno od uveljavljanja pogodbene kazni.

Pogodbeno kazen lahko naročnik odbije pri plačilu pogodbene cene. Naročnik lahko (delno ali v celoti razdre) to pogodbo, če izvajalec zamuja s spolnitvijo te pogodbe za več kot 60 dni, izvajalec pa mu mora povrniti nastalo škodo.

**10. člen**

Za zavarovanje pogodbenih obveznosti bo izvajalec v roku 10 dni po podpisu te pogodbe naročniku izročil bančno garancijo za dobro izvedbo pogodbenih obveznosti v višini 10% pogodbene vrednosti z DDV z veljavnostjo vsaj 60 dni po roku za dokončanje del iz te pogodbe. V kolikor izvajalec ne bo predložil garancije za dobro izvedbo del lahko naročnik zadrži plačilo v višini 10% vsakokratne situacije.

V kolikor se rok izvedbe pogodbenih del podaljša, mora izvajalec predložiti ustrezno podaljšano finančno zavarovanje. Če izvajalec 30 dni pred potekom veljavnosti predloženega finančnega zavarovanja ne podaljša, lahko naročnik to finančno zavarovanje unovči.

**VIII. Prevzem del**

**11. člen**

Po pisnem obvestilu izvajalca, da je dela dokončal, bodo izvajalec, naročnik in nadzor pregledali izvedena dela in predano dokumentacijo. V kolikor ne bodo ugotovili bistvenih pomanjkljivosti za uporabo objekta bo izvajalcu izdal "Potrdilo o prevzemu del", v katerem bo navedel tudi vse morebitne pomanjkljivosti, ki jih je izvajalec dolžan odpraviti v roku 15 dni. Po odpravi vseh pomanjkljivosti bo naročnik izvajalcu izdal "Potrdilo o odpravi pomanjkljivosti".

**IX. Jamstvo izvajalca**

**12. člen**

Opravljena dela po tej pogodbo morajo v celoti ustreza ponudbi ter opisom, karakteristikam in specifikacijam iz projektne dokumentacije in popisov. Morebitne pripombe ali predloge v zvezi z izvrševanjem te pogodbe bosta pogodbeni stranki druga drugi sporočali v pisni obliki.

Vsaka pogodbena stranka je odgovorna za škodo, ki povzroči drugi pogodbeni stranki zaradi nespoštovanja določili te pogodbe oziroma izvajanja del v nasprotju s predpisi in veljavnimi standardi.

**13. člen**

Izvajalec je odgovoren za morebitne napake in pomanjkljivosti v izdelavi del in naprav, ki so predmet te pogodbe v garancijskem roku, ki traja 10 let.

* 20 let za konstrukcijo;
* 10 za fasado, kanalizacijo in hidroizolacijo;
* 5 let za ostala dela.

Garancijski rok prične teči z dnem izdaje potrdila o prevzemu del oz. potrdila o odpravi pomanjkljivosti, če so bile ob prevzemu del ugotovljene pomanjkljivosti. Izvajalec se zavezuje na svoje stroške odpraviti vse pomanjkljivosti, ki bi se pojavile v garancijskih rokih. Če pomanjkljivosti ne odpravi v razumnem roku, lahko odpravo pomanjkljivosti, po načelu dobrega gospodarja, odda drugemu ponudniku na stroške izvajalca.

**14. člen**

Pred izdajo potrdila o odpravi pomanjkljivosti, bo izvajalec naročniku dostavil garancijo za odpravo napak v garancijskem roku v višini 5 % vrednosti pogodbenih del. Dokler taka garancija ne bo izdana in ne bo izdano potrdilo o odpravi pomanjkljivosti, bo naročnik zadržali veljavno garancijo za dobro izvedbo pogodbenih obveznosti.

V primeru izteka roka garancije za dobro izvedbo pogodbenih obveznosti, bo naročnik, do prejema garancije za odpravo napak v garancijski dobi, brezobrestno zadržal plačilo vrednosti opravljenih del, kot varščino v višini 10 % vrednosti izvršenih del.

Če izvajalec do izdaje potrdila o odpravi pomanjkljivosti ne bo dostavil garancije za odpravo napak v garancijskem roku, lahko naročnik iz garancije za dobro izvedbo del unovči varščino v višini, ki je določena za garancijo za odpravo napak v garancijski dobi.

Če izvajalec ne dostavi garancije za dobro izvedbo del, naročnik zadrži plačilo v višini 10% pogodbene vrednosti do dokončanja objekta in vročitve garancije za odpravo napak v garancijskem roku.

**X. Zastopniki udeležencev pri gradnji**

**15. člen**

Zastopniki pogodbenih strank, odgovorni za spolnitev te pogodbe, so:

|  |  |  |  |
| --- | --- | --- | --- |
| Naročnik: |  |  |  |
| Izvajalec: |  |  |  |
| Nadzor: | Mugerli Evgen | 041 – 777 423 | Evgen.mugerli@limita.si |

**XI. Varovanje podatkov**

**16. člen**

Pogodbeni stranki bosta kot poslovno skrivnost varovali podatke, ki bo označeni kot zaupni ali če bo iz vsebine mogoče sklepati, da gre za podatke zaupne narave.

**IX. Protikorupcijska klavzula**

**17. člen**

Izvajalec se zavezuje, da on sam kot tudi nekdo drug v njegovem imenu ali na njegov račun, predstavniku ali posredniku naročnika ne bo obljubil, ponudil ali dal kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku. V primeru kršitve ali poskusa kršitve te klavzule, je že sklenjena in veljavna pogodba nična, če pa pogodba še ni veljavna, se šteje, da pogodba ni bila sklenjena.

**IX. Končne določbe**

**18. člen**

Pogodba je sklenjena, ko jo podpišeta obe pogodbeni stranki. Sestavljena je v štirih enakih izvodih, od katerih prejme vsaka pogodbena stranka po dva.

Sestavni del te pogodbe in podlaga za presojo posameznih določil te pogodbe je tudi listinska dokumentacija, ki služi za presojo po naslednjem vrstnem redu:

1. Pogodba in aneksi k pogodbi;
2. Ponudba in priloge k ponudbi;
3. Ponudbeni predračun;
4. Načrti;
5. Terminski plani;
6. Pisni dogovori med pogodbenima strankama.

Pogodbeni stranki se dogovorita, da bosta morebitne spore iz te pogodbe reševali sporazumno. V kolikor sporazumna rešitev spora ne bi bila možna, je za reševanje sporov iz te pogodbe pristojno sodišče s sedežem v Novi Gorici.

|  |  |  |
| --- | --- | --- |
| Številka: |  | Številka:  |
| Datum: |  | Datum:  |
|  |  |  |
| **NAROČNIK:**  |  | **IZVAJALEC:** |
| Zdravstveni dom Nova Gorica |  |  |
| Direktorica: |  | Zastopnik |
| Petra Kokoravec, dr. med., spec. druž. med. |  |  |
|  |  |  |
|  |  |  |
|  |  |  |
| (Podpis) |  | (Podpis) |